CELEX: 62010TO0451
Language: hu
Date: 2011-07-21 00:00:00
Title: A Törvényszék (második tanács) 2011. július 21-i végzése. # Fuchshuber Agrarhandel GmbH kontra Európai Bizottság. # Kártérítési kereset - Közös agrárpolitika - Folyamatos pályázati felhívás a gabonafélék közösségi piacon történő viszonteladása tekintetében - A Bizottság ellenőrzési hatásköre - A magánszemélyeknek jogosultságokat biztosító jogszabály nyilvánvaló megsértése - Jogilag nyilvánvalóan megalapozatlan kereset. # T-451/10. sz. ügy

A Törvényszék (második tanács) 2011. július 21‑i végzése – Fuchshuber Agrarhandel kontra Bizottság
      (T‑451/10. sz. ügy)
      „Kártérítési kereset – Közös agrárpolitika – Folyamatos pályázati felhívás a gabonafélék közösségi piacon történő viszonteladása tekintetében – A Bizottság ellenőrzési hatásköre – A magánszemélyeknek jogosultságokat biztosító jogszabály nyilvánvaló megsértése – Jogilag nyilvánvalóan megalapozatlan kereset”
      1.                     Szerződésen kívüli felelősség – Feltételek – Jogellenesség – Kár – Okozati összefüggés – Valamelyik feltétel hiánya – A kártérítési
            kereset egészének elutasítása (EK 288. cikk, második bekezdés) (vö. 13., 15. pont)
      2.                     Szerződésen kívüli felelősség – Feltételek – Magánszemélyek számára jogokat keletkeztető jogszabály kellően súlyos megsértése
            – Az intézmény mérlegelési mozgástere az aktus elfogadása során – Szükséges figyelembevétel a felelősség vizsgálatakor (EK 288. cikk,
            második bekezdés) (vö. 14., 26. pont)
      3.                     Mezőgazdaság – Közös agrárpolitika – Az EMGA és az EMVA általi finanszírozás – Támogatások nyújtása – A tagállamok hatékony
            közigazgatási és helyszíni ellenőrzési rendszer létrehozásával kapcsolatos kötelezettsége – Terjedelem – Nem megbízható ellenőrzések
            – Az átvállalás megtagadása (EK 10. cikk; 1290/2005 tanácsi rendelet, 9. cikk, (1) bekezdés) (vö. 19. pont)
      Tárgy
      
         
               Kártérítési kereset, amely a gabonafélék – a jelen esetben a magyar intervenciós hivatal kukoricájának – a közösségi piacon
                  történő viszonteladása tekintetében szervezett folyamatos pályázati felhívás feltételei végrehajtása Bizottság általi ellenőrzésének
                  hiánya következtében a felperes által állítólagosan elszenvedett kár megtérítésére irányul.
               
            Rendelkező rész
      1)         A Törvényszék a keresetet mint jogilag nyilvánvalóan megalapozatlant elutasítja.
      2)         A Fuchshuber Agrarhandel GmbH maga viseli saját költségeit, valamint az Európai Bizottság részéről felmerült költségeket.